text: Alicante rute bevares fra Billund
  23 september 2010 kl. 06.24
  Ryanair lukker alligevel ikke sin rute mellem Billund og Alicante.Dermed har lavprisselskabet lyttet til Kjeld Zacho Jørgensen, lufthavnsdirektør i Billund Lufthavn, der mente, at selskabet vurderede forkert ved at lukke så mange af dens sommerruter fra den jyske storlufthavn
  .
  Det skriver Vejle Amts Folkeblads netavis onsdag.
  Selskabet bebudede ellers tidligere i år, at der i vinterfartplanen ikke blev plads til sommerruterne fra Billund til Edinburgh, Milano, Malta og Alicanta.
  - Jeg mener, at Rynair skærer mere end nødvendigt. Vi har anbefalet at fastholde flere af ruterne i vinterhalvåret, men det er ikke vores beslutning, sagde Kjeld Zacho Jørgensen til beslutningen
  
  Fastholder 50.000 passagerer
  Med lukningerne stod Billund Lufthavn til at miste mellem 40.000 og 50.000 passagerer.
  Elina Hakkarainen fra Ryan Air siger, at man i første omgang bevarer ruten fra Billund til Alicante.
    Alicante er passagermæssigt en af vores mest eftertragtede ruter fra Billund. Og vi har derfor valgt at bevare ruten i vinterfartplanen, siger Elina Hakkarainen, der tilføjer, at ruten i vinterhalvåret får to ugentlige afgange.
   Hun har ikke ønsket at kommentere, om der vil blive bevaret flere af sommerruterne fra Danmarks største privatejede lufthavn.
  